मार्क औरेलियो  खातिर काम करत समय फेलिनी रेडियो रूपक क साथे फिल्म समीक्षा भी लिखे शुरू क दिहलें। फेलिनी के पहिली बेर 1940 में इटालियन फिल्मकार मारियो मट्टोली  के फिल्म पिराता सोनो इओ  में हास्य दृश्य के संवाद लिखे के काम मिलल। एकरा बाद फेलिनी कबो पीछे मुड़के ना देखलें। फेलिनी दूसरका विश्वयुद्ध के विभीषिका के देखिके युद्ध विरोधी हो गइलन। फेलिनी प्रसिद्ध फिल्मकार रॉबर्टो रोसेलिनी के संपर्क में अइलन आ उनकर सहायक बन गइलन। 1946 में रोसेलिनी के फिल्म पेसा और ल एमोर  में ऊ लेखक के साथ सहायक निर्देशक के रूप में काम कइलन। इहे ऊ दौर रहे जब ऊ नामचीन अदाकार मर्सेलो मैस्त्रियानी और अल्बर्टो लेतुआदा  क संपर्क में अइलन आ उनकर घनिष्ट मित्र बनि गइलन।